# Passive Parental Consent Form – Haitian Creole

**Chè Paran/Gadyen**

Depatman Sante Piblik Massachusetts ap fè patenarya ak [*organization name]* pou bay yon sondaj ak jèn 14 a 17 lane pou aprann sou sante ak byennèt jèn Massachusetts. Pandemi COVID-19 la ap kontinye fè enpak dirab sou sante, konpòtman, ak aksè nan edikasyon, anplwa, ak lòt resous pou jèn. Depatman Sante Piblik pral sèvi ak enfòmasyon sou enpak sa yo ak lòt eksperyans jèn yo pou enfòme pwogramasyon, finansman ak politik ki pral pi byen sipòte jèn yo nan moman sa a.

**Kisa sondaj la ap egzije pitit mwen an?**

Amwenske w pa vle pitit ou a patisipe, y ap mande li pou reponn kesyon sondaj yon fwa sa a sou entènèt. Sondaj la pral pran anviwon 15-20 minit pou fini. Sondaj la pral poze kesyon sou eksperyans pitit ou a ak pande COVID-19 la, aksè ak bezwen fondamantal ak resous sante epi resous byennèt mantal, eksperyans ak itilizasyon sibstans, edikasyon, anplwa, sekirite, sous enfòmasyon pou jwenn aksè ak nouvèl, katye, ak orijin demografik. Enfòmasyon n ap ranmase nan sondaj sa a pral ede nou idantifye domèn bezwen pami jèn yo, oswa gwoup jèn ke ijans sante piblik tankou COVID-19 te plis afekte dirèkteman yo parapò ak lòt Sondaj la konplètman **volontè.** Yo p ap mennen **ankenn aksyon** kont ou oswa pitit ou a si pitit ou a pa patisipe. Anplis de sa, jèn nan gendwa sispann patisipe nan sondaj la nenpòt lè san ankenn sanksyon epi gendwa chwazi pou sote nenpòt kesyon ke li pa swete reponn.

**Nan ki fason y ap pwoteje vi prive pitit mwen an?**

Y ap voye tout respons sondaj yo bay Depatman Sante Piblik MA ki pral trete tout repons sondaj yo nan fason konfidansyèl. Sondaj la p ap mande ankenn enfòmasyon pèsonèl k ap pèmèt moun idantifye w tankou non, adrès, nimewo telefòn, oswa imèl. Depatman Sante MA p ap sèvi ak enfòmasyon demografik yo ranmase yo (tankou laj, sèks, ras/etnisite, oryantasyon seksyèl) pou idantifye pitit ou a. Repons sondaj pitit ou a pral konbine ak repons lòt jèn pou kreye enfòmasyon estatistik jeneral ki pa kapab idantifye elèv endividyèl.

**Èske genyen nenpòt risk?**

Kesyon sondaj yo pa genyen ankenn chans pou debouche sou enkonfò oswa domaj. Sepandan, pitit ou a gendwa refize reponn nenpòt kesyon ke li pa vle reponn. Gen yon ti risk minim pou pèt ak piblikasyon enfòmasyon konfidansyèl. Depatman Sante Piblik MA genyen pwosedi anplas pou minimize risk sa a.

**Kisa avantaj etid sa a ye?**

Enfòmasyon yo ranmase nan sondaj sa a pral bay pwogram ki nan Depatman Sante Piblik MA enfòmasyon valab sou pwoblèm inik jèn yo ap rankontre pandan peryòd sa a epi ede ak efò depatman an pou abòde pwoblèm yo idantifye nan sondaj la. Li pral bay tou lòt enfòmasyon sou enpak COVID-19 kontinye genyen sou popilasyon jèn Massachusetts.

**Lòt Enfòmasyon**

[Youth organization name] ap bay sondaj sa a pou Depatman Sante Piblik MA Si w genyen nenpòt kesyon sou sondaj sa a, tanpri kontakte [contact person at organization] oswa [contact person at the department of public health]

Pitit ou a pral genyen opòtinite pou patisipe nan sondaj sa a amwenske w di nou ke w pa vle pitit ou a patisipe nan sondaj sa a. Nan ka sa a, w ap sèlman bezwen retounen fòm sa a si w **PA** vle pitit ou a patisipe.

**Si w pa swete pou pitit ou a patisipe,** tanpri ranpli ak retounen fòm sa a nan *(Youth org will designate)* pa pita pase *(Youth org will designate)*.

Pitit mwen an ki genyen non li annapre a **pa** kapab patisipe nan sondaj sa a.

Non pitit la

Siyati Paran/Gadyen

Dat